เรื่องร้องเรียน: วันที่ 22 มี.ค. 66 เวลาประมาณ 17.15 น. บริเวณทางเข้าสวนรถไฟใกล้กับจุดรับบัตรจอดรถ ผู้แจ้งเดินจากจุดรับบัตรไปยังที่จอดรถและโดนสุนัขสีดำกัดโดยไม่มีการเห่าบริเวณน่องด้านซ้าย กางเกงขาด ผิวหนังมีรอยแดง สอบถามบุคคลที่อยู่ในบริเวณดังกล่าว ทราบว่าสุนัขเป็นสุนัขของแฟลต 4 อาคารนิคมรถไฟ ทั้งนี้ ผู้แจ้งเข้าไปค้นคว้าข้อมูลจาก traffy.in.th พบกรณี #2022-3QCCU2 ลงวันที่ 28 ธ.ค. 65 22.18.27 น. เคยเกิดขึ้นและเป็นสุนัขที่มีลักษณะคล้ายกัน โดยกรณีดังกล่าวแจ้งรายละเอียดการแก้ไขปัญหาว่า หน่วยงานมีขีดจำกัดการดำเนินงานไม่สามารถจับสุนัขออกนอกพื้นที่ จากเหตุที่เกิดขึ้น ขอให้ช่วยประสานหน่วยงานที่เกี่ยวข้องดำเนินการแก้ไขปัญหาอย่างเร่งด่วน เนื่องจากเป็นกรณีที่เกิดขึ้นซ้ำและมีความเสี่ยงที่จะเกิดขึ้นอีก เนื่องจากบริเวณดังกล่าวมีประชาชนสัญจรเป็นจำนวนมาก ทั้งพนักงานและผู้เข้ามาใช้บริการในสวนสาธารณะ อีกทั้งไม่ทราบว่าสุนัขมีเจ้าของหรือได้รับวัคซีนป้องกันพิษสุนัขบ้าหรือไม่
การดำเนินการของเจ้าหน้าที่: มีนายเกื้อ สุวรรณชาติ รับเป็นเจ้าของและดำเนินการแก้ไขไม่ให้เกิดเหตุการดังกล่าวอีก พร้อมลงบันทึก
ความเห็นของผู้แจ้ง: ขอบคุณเจ้าหน้าที่ที่เกี่ยวข้อง ที่ ดำเนินการประสานงาน ลงพื้นที่แก้ไขปัญหาอย่างรวดเร็ว
พื้นที่: แขวงจตุจักร เขตจตุจักร กรุงเทพมหานคร